
SINTEZA
la proiectul hotărârii Guvernului cu privire la modificarea Regulamentului cu privire la prestarea și achitarea 
serviciilor comunale și necomunale aprobat prin Hotărârea Guvernului nr. 281/2024
 
	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	ANRE
Nr. 06-02/3202 din 15.05.2026
	1
	Introducerea unei norme imperative la Secțiunea 1, care ar stabili univoc obligația gestionarului fondului locativ (GFL) de a verifica în comun cu prestatorul de servicii publice, datele contoarelor la toate unitățile, cel puțin o dată pe semestru. La fel, Agenția relevă necesitatea stipulării că, nu se admite prestarea/beneficierea de servicii în lipsa contoarelor de evidență, cu excepția cazurilor în care specificul rețelelor nu permit instalarea contorului. 
Argumentare: Necesitatea verificării faptice a contoarelor la toate unitățile derivă din importanța confirmării veridicității datelor declarate privind consumul înregistrat de fiecare unitate, întrucât informațiile respective sunt raportate la datele înregistrate de contorul comun de la branșament și determină corectitudinea repartizării diferențelor între unități. Având în vedere că diferența dintre consumul declarat și consumul înregistrat de contorul comun este repartizată suplimentar în facturi spre achitare sub formă de consum comun, în cazul unor informații declarate eronat, se creează, de regulă, diferențe de volume semnificative, repartizarea cărora între unități determină un impact nejustificat în facturile consumatorilor de bună-credință. Urmare a multiplelor petiții adresate ANRE din partea consumatorilor, se constată că diferența dintre datele contorului de branșament și consumul declarat de către unități este repartizată consumatorilor/locatarilor fără a se verifica măcar o dată în an corectitudinea consumurilor declarate de unități (contoarele nu sunt verificate cu anii, nici de GFL și sau locatari/proprietari și nici de prestatorul serviciilor intermediate). La modul practic, constatăm că GFL/asociațiile nu execută prevederile stipulate la pct. 13 din Regulamentul nr. 281/2024, care pune în sarcina acestora verificarea trimestrială a datelor contoarelor, iar prestatorii de servicii nu intervin și preferă să repartizeze din oficiu (fără clarificări din partea GFL) diferențele dintre datele contoarelor declarate și datele contorului comun, fapt care determină frecvent costuri disproporționate și inechitabile în sarcina locatarilor, care declară cu bună credință consumul real. În acest sens, Agenția propune: 1) Completarea pct. 9 al Regulamentului cu următoarul conținut: ”Facturarea, repartizarea volumelor/costurilor serviciilor prestate se realizează în baza echipamentelor de măsurare (contoarelor) pentru evidența consumurilor. Nu se admite prestarea serviciilor către unități necontorizate, cu excepția cazurilor în care specificul rețelelor nu permit instalarea contorului. Se consideră necontorizate unităţile şi se facturează serviciile prestate conform normelor de consum aprobate în cazul în care:...”, în continuare după text. 






















































2) Completarea Regulamentului după punctul 13, cu o nouă prevedere cu următorul conținut: „13¹. În scopul corectării facturării diferenţelor dintre indicaţiile echipamentului de măsurare (contorului) instalat la branşamentul blocului locativ sau al unei părţi a acestuia şi cele ale echipamentelor de măsurare (contoarelor) instalate la unităţi, asociaţiile/gestionarii în comun cu prestatorii de servicii (indiferent dacă au sau nu încheiate contracte individuale cu locatarii) sunt obligate/ți să verifice cel puțin o dată pe semestru datele contoarelor și a consumurilor declarate/facturate prin contrapunerea cu indicii reali ai contoarelor din unități. Diferențele constatate vor fi reflectate obligatoriu în facturile emise unităților pentru perioada următoare”.  
	Se acceptă parțial, cu reformularea și detalierea soluției propuse. 
Principiul privind verificarea periodică a datelor contoarelor și a consumurilor declarate/facturate, precum și obligația verificării cel puțin o dată în semestru, este preluat în proiect prin introducerea pct. 9¹ și pct. 13¹. Totodată, mecanismul a fost detaliat prin instituirea obligației de întocmire a actelor de inspectare, actualizare a indicațiilor contoarelor și reflectare a diferențelor constatate în perioada de facturare următoare. În acest sens, soluția propusă de ANRE a fost revizuită și adaptată pentru asigurarea aplicabilității practice și a delimitării corespunzătoare a responsabilităților participanților la procesul de facturare și repartizare.
Astfel: Punctul 9 se expune în următoarea redacție: „ Se consideră necontorizate unitățile şi se facturează serviciile prestate conform normelor de consum aprobate de autoritățile administrației publice locale (sau de autoritățile administrației publice centrale, în caz de neaprobare a acestor norme de către autoritățile administrației publice locale), în cazul în care:”
 Punctul 9 subpunctul 2), 3), 5), 7) se abrogă.
Punctul 9 subpunctul 4) se expune în următoarea redacție:
„4) echipamentul de măsurare nu corespunde cerințelor tehnice sau nu este legalizat pe teritoriul Republicii Moldova, iar consumatorul nu are încheiat un contract direct cu prestatorul de servicii, a cărui obligație este, să asigure funcționalitatea adecvată a echipamentului de măsurare și să asigure consumatorii cu echipamente de măsurare legalizate;”
După punctul 9, se introduce punctul 9¹ cu următorul conținut:
„9¹ Facturarea, repartizarea volumelor/costurilor serviciilor prestate se realizează în baza echipamentelor de măsurare (contoarelor) pentru evidența consumurilor. Nu se admite prestarea serviciilor către unități necontorizate, cu excepția cazurilor în care specificul rețelelor nu permit instalarea contorului. Furnizorul/distribuitorul este obligat să notifice lunar consumatorii despre expirarea verificării metrologice a contorului, prin intermediul facturilor de plată, cu cel puțin 3 luni înainte de expirare. Calcularea și facturarea unităților în baza volumelor declarate și în baza prevederilor pct. 9 nu poate depăși cumulativ volumul înregistrat de contorul de branșament în perioada de facturare.”


Acceptat parțial, cu reformularea și detalierea soluției propuse.
Propunerea este preluată în ceea ce privește instituirea unei obligații periodice de verificare a datelor contoarelor și a consumurilor declarate/facturate, prin contrapunerea acestora cu indicațiile reale ale contoarelor, precum și în ceea ce privește întocmirea actelor de inspectare, actualizarea indicațiilor și reflectarea diferențelor constatate în facturile aferente perioadei următoare. Soluția a fost reformulată și detaliată pentru delimitarea responsabilităților și asigurarea unui mecanism aplicabil de corectare a datelor de consum.

După punctul 13, se introduce punctul 13¹ cu următorul conținut:
„13¹. În scopul corectării facturării diferențelor dintre indicațiile echipamentului de măsurare (contorului) instalat la branșamentul blocului locativ sau al unei părți a acestuia şi cele ale echipamentelor de măsurare (contoarelor) instalate la unități, administratorul asociației/gestionarul condominiului, în comun cu prestatorii de servicii, indiferent de existența contractelor prestări servicii încheiate cu locatari, este obligat  să verifice datele contoarelor şi a consumurilor declarate/facturate, prin contrapunerea cu indicii reali ai contoarelor din unități, la necesitate. 
În urma verificării, se întocmesc acte de inspectare per unitate, în baza cărora sunt actualizați indicii contoarelor unităților inspectate cu valorile la zi indicate în act. Diferențele constatate vor fi reflectate în facturile emise unităților pentru perioada următoare. 

	 ANRE
Nr. 06-02/3202 din 15.05.2026
	2
	Modificarea modalitatății de repartizare a cheltuielilor pentru acoperirea diferenţelor dintre indicaţiile echipamentului de măsurare (contorului) de apă și apă caldă menajeră instalat la branşamentul blocului locativ sau al unei părţi a acestuia şi cele ale echipamentelor de măsurare (contoarelor) instalate la unităţi. Argumentare: Pct. 31-32 din Regulamentul nr. 281/2024 stabilește că, plata pentru serviciul public de alimentare cu apă și de canalizare se efectuează în baza facturii, emisă lunar de către operator sau de către intermediarii contractați de furnizor ori de asociație, în baza indicațiilor contorului sau a normelor de consum și a tarifelor aprobate, cu respectarea contractului de furnizare a serviciului sau a cadrului normativ în domeniu. Cantitatea de apă livrată blocului locativ se determină doar în baza contorului montat la branșamentul blocului locativ și constituie baza de calcul pentru facturare și pentru repartizarea diferențelor înregistrate de contorul de branșament și suma înregistrărilor contoarelor individuale. Facturarea se efectuează integral pe bloc pentru toți consumatorii și nu se admit facturări individualizate/parțiale, conform informației remise de către o parte din proprietarii de unități. În acest context, pentru a exclude echivocul normativ care admite interpretări eronate în sensul că, unitățile/consumatorii care dispun de contracte directe pot fi facturați doar în baza datelor contoarelor individuale și că acestor unități/consumatori (din cadrul aceluiași bloc) nu li se pot repartiza diferențele rezultate conform contorului comun, considerăm oportună următoarea modificare: 1) A doua propoziție din pct. 32 Regulamentul nr. 281/2024 să fie expusă în următoarea redacție: „Facturarea se efectuează integral pe bloc pentru toți consumatorii, indiferent dacă sunt sau nu încheiate contracte directe cu prestatorul de servicii și nu se admit facturări individualizate/parțiale, conform informației remise de către o parte din proprietarii de unități”. 2) Aceeași precizare urmează a fi introdusă și la pct. 10 al Regulamentului nr. 281/2024, care urmează a fi completat cu o propoziție nouă, cu următorul text: „Repartizarea diferenţelor dintre indicaţiile echipamentului de măsurare (contorului) instalat la branşamentul blocului locativ sau al unei părţi a acestuia şi cele ale echipamentelor de măsurare (contoarelor) instalate la unităţi se efectuează de către asociaţie/gestionar, după caz furnizor/prestator/operator de servicii, intermediar la decontări tuturor unităților, indiferent dacă sunt sau nu încheiate contracte directe cu prestatorul de servicii, doar în condiţiile în care, pe parcursul lunii, în reţelele comune nu s-au produs scurgeri”. 
	Se acceptă
3) A doua propoziție din pct. 32 al Regulamentului nr. 281/2024 va fi expusă în următoarea redacție: „Facturarea se efectuează integral pe bloc pentru toți consumatorii și nu se admit facturări individualizate/parțiale, indiferent dacă sunt sau nu încheiate contracte directe cu prestatorul de servicii.”. 
4) Aceeași precizare urmează a fi introdusă și la pct. 10 al Regulamentului nr. 281/2024, care urmează a fi completat cu o propoziție nouă, cu următorul text: „Repartizarea diferenţelor dintre indicaţiile echipamentului de măsurare (contorului) instalat la branşamentul blocului locativ sau al unei părţi a acestuia şi cele ale echipamentelor de măsurare (contoarelor) instalate la unităţi se efectuează de către asociaţie/gestionar, după caz furnizor/prestator/operator de servicii, intermediar la decontări tuturor unităților, indiferent dacă sunt sau nu încheiate contracte directe cu prestatorul de servicii, doar în condiţiile în care, pe parcursul lunii, în reţelele comune nu s-au produs scurgeri”. Evidența volumelor repartizate suplimentar sub formă de consum comun, urmează a se duce separat de indicii contoarelor (declarate/înregistrate) la unități, volumele repartizate suplimentar pentru acoperirea diferențelor nu trebuie adăugați la indicii contoarelor din unități.

	ANRE
Nr. 06-02/3202 din 15.05.2026
	3
	Totodată, pct. 35 din Regulament nr. 281/2024 stabilește că, în condițiile în care modalitatea de repartizare a cheltuielilor pentru acoperirea diferențelor dintre indicațiile echipamentului de măsurare (contorului) a apei instalat la branșamentul blocului locativ sau al unei părți a acestuia și cele ale echipamentelor de măsurare (contoarelor) instalate la unități nu este stabilită de adunarea generală, în corespundere cu prevederile Legii nr. 187/2022 cu privire la condominiu, diferențele se repartizează proporțional consumurilor individuale, după cum urmează: 1) tuturor proprietarilor/locatarilor – în cazul în care toate unitățile sunt contorizate individual, iar datele echipamentelor de măsurare individuale sunt confirmate prin intermediul reprezentantului asociației/gestionarului și/sau prin mijloace electronice; 2) numai proprietarilor/locatarilor unităților necontorizate și celor care nu au confirmat datele echipamentului de măsurare individuale prin intermediul reprezentantului asociației/gestionarului și/sau prin mijloace electronice – în cazul blocurilor locative unde există atât unități contorizate individual, cât și unități necontorizate. Aceeași situație se regăsește și în cazul calculării volumului de apă caldă menajeră. În context, pct. 76 – 84 din Regulamentul nr. 281/2024, prevede că plata pentru energia termică folosită pentru încălzirea apei se calculează în funcţie de volumul apei consumate, de parametrul termic înregistrat de echipamentul de măsurare, de indicaţiile echipamentelor de măsurare instalate în unitate, iar în cazul lipsei mijloacelor de măsurare – conform formulei 14 de la pct. 80. Indicii contoarelor se citesc lunar de către proprietarul/locatarul unităţii şi se înscriu în spaţiul rezervat al facturii de plată. Furnizorul este obligat să organizeze posibilitatea consumatorului de a prezenta indicaţiile curente ale mijloacelor de măsurare, indiferent de modul de plată care poate fi folosit de către consumator (pe suport de hârtie, electronic). Repartizarea/distribuirea volumului de apă caldă înregistrat de contorul comun de la branşamentul blocului locativ către unitate se efectuează de către asociaţie/gestionar/ intermediar la decontări/furnizor în conformitate cu modalitatea stabilită de adunarea generală. În condiţiile în care modalitatea de repartizare a cheltuielilor pentru acoperirea diferenţelor dintre indicaţiile echipamentului de măsurare (contorului) de apă instalat la branşamentul blocului locativ sau al unei părţi a acestuia şi cele ale echipamentelor de măsurare (contoarelor) instalate la unităţi nu este stabilită de adunarea generală a asociației în corespundere cu prevederile Legii nr. 187/2022 cu privire la condominiu, diferenţele se repartizează proporţional consumurilor individuale după cum urmează: 1) tuturor unităţilor – în cazul când toate unităţile sunt contorizate individual, iar datele echipamentelor de măsurare individuale sunt confirmate prin intermediul reprezentantului asociaţiei/gestionarului şi/sau prin mijloace electronice; 2) numai proprietarilor/locatarilor unităţilor necontorizate şi celor care nu au confirmat datele echipamentului de măsurare individual prin intermediul reprezentantului asociaţiei/gestionarului şi/sau prin mijloace electronice – în cazul blocurilor locative, unde există atât unităţi contorizate individual, cât şi necontorizate; 3) tuturor proprietarilor/locatarilor – în cazul în care toţi proprietarii unităţilor contorizate au prezentat consum „0” (unităţi necontorizate nu există). În acest sens, comunicăm că, Agenția recepționează numeroase petiții din partea consumatorilor în care se reclamă recepționarea facturilor cu valori spre plată exagerat de mari pentru serviciul de alimentare cu apă caldă menajeră, fiind facturat un volum de apă excesiv de mare, cum ar fi 364 m3 pentru o lună pentru o sigură unitate. Formularea actuală a pct. 35 și pct. 84 din Regulamentul nr. 281/2024 este defectuoasă, întrucât creează situații inechitabile în rândul consumatorilor prin facturarea unor volume de apă nerealiste, cum ar fi consumul de 364 m³ într-o singură lună per unitate, pe motiv că diferența de consum a fost repartizată integral doar către o parte dintre locatari (care fie au contoare expirate metrologic, fie nu au prezentat datele despre consum). Mai mult ca atât, în unele cazuri diferența semnificativă dintre datele contorului de branșament și datele consumurilor declarate se datorează recalculului efectuat la solicitarea unui locatar care anterior a prezentat date eronate (corectând consumul în baza datelor reale), iar diferența constată se repartizează în perioada respectivă unităților cu contoare expirate, deși corectarea declarată/constatată relevă că consumul se referă la o perioadă anterioară mai mare decât perioada curentă în care a expirat verificarea la unitatea căreia i se pune toată diferența. Agenția consideră că această practică nu reflectă un consum real și lezează grav interesele consumatorilor, fapt care impune necesitatea intervenției urgente în actul normativ, cu operarea unor modificări în partea ce vizează modalitatea de repartizare a diferențelor dintre indicațiile echipamentului de măsurare (contorului) a apei instalat la branșamentul blocului locativ sau al unei părți a acestuia și cele ale echipamentelor de măsurare (contoarelor) instalate la unități. Prin urmare, prevederile respective ale Regulamentului nr. 281/2024 contravin art. 17 alin. (4) din Legea nr. 75/2015 Lege cu privire la locuinţe, potrivit căruia: „Plata pentru serviciile comunale şi necomunale se percepe reieşind din utilizarea de fapt a acestor servicii, conform prevederilor art. 51”. În acest sens, Agenția intervine propunerea de modificarea pct. 35 subpunctul 2) și pct. 84 subpunctul 2) din Regulamentul nr. 281/2024, cu expunerea acestora în următoarea redacție: 1) Pct. 35 subpunctul 2) – „numai proprietarilor/locatarilor unităților necontorizate și celor care nu au confirmat datele echipamentului de măsurare individuale prin intermediul reprezentantului asociației/gestionarului și/sau prin mijloace electronice, conform normelor de consum aprobate per persoană pe zi, dar nu mai puțin decât consumul mediu al unităților din blocul respectiv – în cazul blocurilor locative unde există atât unități contorizate individual, cât și unități necontorizate”. 2) Pct. 84 subpunctul 2) - „numai proprietarilor/locatarilor unităților necontorizate și celor care nu au confirmat datele echipamentului de măsurare individual prin intermediul reprezentantului asociației/gestionarului și/sau prin mijloace electronice, conform normelor de consum aprobate per persoană pe zi, dar nu mai puțin decât consumul mediu al unităților din blocul respectiv – în cazul blocurilor locative, unde există atât unități contorizate individual, cât și necontorizate." Scopul acestei modificări este de a introduce un plafon de consum, care să protejeze consumatorii de costuri exagerate și facturări eronate, asigurând totodată o distribuție echitabilă și o repartizare a cheltuielilor pentru acoperirea diferențelor dintre indicațiile echipamentului de măsurare (contorului) de apă instalat la branșamentul blocului locativ sau al unei părți a acestuia și cele ale echipamentelor de măsurare (contoarelor) instalate la unități. Chiar și în absența unui contor funcțional sau a unei citiri confirmate, un consumator nu ar trebui să fie facturat pentru un volum de apă care depășește normele de consum și volum care nu poate fi justificat sau confirmat. Această abordare ar corela mai bine costurile cu consumul real și ar preveni situațiile de facturare abuzivă. În plus, va determina GFL, operatorul/furnizorul să-și execute obligațiile legale stipulate la pct. 13, pct. 140 din Regulamentul nr. 281/2024, de a inspecta unitățile pentru confirmarea datelor reale despre consum și clarificarea aspectelor legate de formarea diferențelor dintre consumul declarat și datele contorului de branșament.
	Se acceptă
Modificarea pct. 35 subpunctul 2) și pct. 84 subpunctul 2) din Regulamentul nr. 281/2024, cu expunerea acestora în următoarea redacție: 
1) Pct. 35 subpunctul 2) – „2) numai proprietarilor/locatarilor unităților necontorizate, în limita normelor de consum aprobate per persoană, pe perioada primelor 3 luni din momentul atribuirii statutului de apartament necontorizat, iar începând cu luna a 4-a, diferențele de consum aferente unităților necontorizate se repartizează exclusiv între proprietarii/locatarii unităților necontorizate, în cazul blocurilor locative în care există atât unități contorizate individual, cât și unități necontorizate.”
2) Pct. 84 subpunctul 2) - „2) numai proprietarilor/locatarilor unităților necontorizate, în limita normelor de consum aprobate per persoană, pe perioada primelor 3 luni din momentul atribuirii statutului de apartament necontorizat, iar începând cu luna a 4-a, diferențele de consum aferente unităților necontorizate se repartizează exclusiv între proprietarii/locatarii unităților necontorizate, în cazul blocurilor locative în care există atât unități contorizate individual, cât și unități necontorizate.”
3) După punctul 84 subpunctul 3), se introduce subpunctul 4) cu următorul conținut:
„4)  În cazul în care repartizarea diferențelor între unitățile necontorizate conform subpct. 2) nu acoperă întregul volumul înregistrat de contorul de branșament, diferența rezultată se va repartiza suplimentar între toate unitățile conform subpct. 1) în mod proporțional consumului declarat/facturat”


	ANRE

	Necesitatea instituirii obligației unităților necontorizate de instalare a contoarelor (verificarea metrologică a contoarelor expirate pentru perioada septembrie 2023 – august 2025, în aria de activitate a SA „Termoelectrica” lunar s-au aflat în limitele de cca 6400 - 7700 apartamente), inclusiv, opțiunea sistării serviciului de alimentare cu apă (apă caldă menajeră) pentru unitățile necontorizate sau cu contoare expirate, cu preavizarea prealabilă, în caz de ignorare a prescripției emise în acest sens. În acest context, propunem completarea pct. 140 al Regulamentului, cu prevederi ce ține de obligația GFL de sigilare a contoarelor de apă rece (cu excepția cazurilor în care obligația de sigilare revine operatorului serviciului cu care este încheiat contract individual) și apă caldă, după cum urmează: 1) ”14) asigure sigilarea, evidenţa verificării metrologice şi a sigiliilor aplicate echipamentelor de măsurare instalate în unităţile consumatorilor, în cazul în care lipseşte un contract direct cu furnizorul/prestatorul/operatorul de servicii” 2) ”20) să sisteze, după preavizarea cu cel puțin 15 zile, prestarea serviciului de alimentare cu apă/apă caldă menajeră pentru unitățile necontorizate în cazul refuzului nejustificat de instalare a contoarelor de evidență, sigilare și/sau verificare metrologică în unitatea respectivă”.
	Se acceptă
La punctul 140 subpunct 14) se expune în următoarea redacție:
„14) să asigure sigilarea, evidența verificării metrologice şi a sigiliilor aplicate echipamentelor de măsurare instalate în unitățile consumatorilor, în cazul în care lipseşte un contract direct cu furnizorul/prestatorul/operatorul de servicii;”
Se completează cu subpunctul 20), după cum urmează:
„20) să sisteze, după preavizarea cu cel puțin 15 zile, prestarea serviciului de alimentare cu apă/apă caldă menajeră pentru unitățile necontorizate, în cazul refuzului nejustificat de instalare a contoarelor de evidență, sigilare şi/sau verificare metrologică în unitatea respectivă”.”


	
	5
	Modificarea pct. 134 din Regulamentul nr. 281/2024 privind recalcularea plăților în termen de până la 6 luni de la data emiterii facturii eronate. Argumentare: În redacția actuală pct. 134 din Regulamentul nr. 281/2024 prevede că: „ În cazul emiterii unei facturi de plată eronate, consumatorul are dreptul să solicite recalcularea plăților în termen de până la 6 luni de la data emiterii facturii respective, iar prestatorul de servicii este obligat să efectueze recalculul. Recalcularea se efectuează inclusiv atunci când eroarea constă în transmiterea incorectă sau neprezentarea indicilor de calcul, cu condiția ca echipamentele de măsurare din unitatea respectivă să fie sigilate, să funcționeze conform cerințelor tehnice și să dețină un buletin valabil de verificare metrologică. Recalculul pentru acest motiv este efectuat o singură dată la fiecare 6 luni.” Din analiza articolului respectiv se constată 2 momente esențiale: 3) se impune limita de 6 luni de la data emiterii facturii eronate pentru care un consumator poate solicita recalcularea; 4) factura eronată se datorează transmiterii incorecte sau neprezentării indicilor de calcul. Astfel, prevederile pct. 134 nu face o distincție clară la tipurile de erori care duc la emiterea facturii eronate, fără a face distincție între emiterea facturii eronate din vina consumatorului – prezentarea datelor incorecte sau din cauze ce nu depind de voința consumatorului. Respectiv, pct. 134 din Regulamentul nr. 281/2024 are ca scop prevenirea abuzurilor consumatorilor, însă nu protejează consumatorii de la neglijență gravă din partea furnizorului. Astfel, se propune modificarea pct. 134 după cum urmează: „134. Recalcularea plăților în cazul emiterii facturii eronate se efectuează de către furnizor, conform următoarelor prevederi: 1) În cazul emiterii unei facturi eronate cauzate de neîndeplinirea obligațiilor de către consumator, inclusiv transmiterea incorectă sau neprezentarea indicilor de calcul, consumatorul are dreptul de a solicita recalcularea pentru o perioadă de până la 6 luni de la data emiterii facturii respective. O astfel de recalculare se efectuează o singură dată la fiecare 6 luni, cu condiția executării obligațiilor GFL, operatorului/furnizorului prevăzute la pct. 13 și 13¹. 2) În cazul în care eroarea de facturare este cauzată de culpa exclusivă a GFL, operatorului/furnizorului, inclusiv, dar fără a se limita la, ignorarea notificărilor oficiale de debranșare de la rețeaua de alimentare cu apă caldă menajeră, erori de introducere a datelor în sistemul de facturare sau funcționarea defectuoasă a echipamentului de măsurare comun pentru clădire, recalcularea se efectuează pentru întreaga perioadă în care eroarea a persistat în limita termenului de prescripție stabilit de Codul civil.” Agenția consideră că, redacția nouă va face o delimitare clară în drepturile și obligațiile consumatorului și furnizorului, precum și responsabilitățile acestora.
	Se acceptă
Punctul 134 se expune în următoarea redacție:
„134. Recalcularea plăților în cazul emiterii facturii eronate se efectuează de către furnizor, conform următoarelor prevederi:
1) În cazul emiterii unei facturi eronate cauzate de neîndeplinirea obligațiilor de consumator, inclusiv transmiterea incorectă sau neprezentarea indicilor de calcul, consumatorul are dreptul să solicite recalcularea pentru o perioadă de până la 6 luni din data emiterii facturii respective. Recalcularea se efectuează o dată la 6 luni, cu condiția executării obligațiilor administratorului asociației/gestionarul condominiului, operatorului/ furnizorului prevăzute la pct. 13 şi 13¹.
2) În cazul în care eroarea de facturare este admisă din culpa administratorului asociației/gestionarul condominiului, operatorului/furnizorului, inclusiv, dar fără a se limita la, ignorarea notificărilor oficiale de debranşare de la rețeaua de alimentare cu apă caldă menajeră, erori de introducere a datelor în sistemul de facturare sau funcționarea defectuoasă a echipamentului de măsurare comun pentru clădire, recalcularea se efectuează pentru întreaga perioadă în care eroarea a persistat, în limita termenului de prescripție stabilit de Codul civil”.”

	
	6
	Suplimentar, Agenția susține propunerea înaintată de SA „Termoelectrica” (prin scrisoarea nr. 79/6389 din 18.09.2025) de completare a pct. 117, care ar acorda dreptul furnizorului/operatorului de deconectare/debranșare a consumatorului în caz de neplată a facturilor pentru serviciul prestat. La fel, după cum a fost expus mai sus, propunem completarea pct. 117 cu prevederi ce ține de deconectarea locatarilor care nu au s-au conformat Prescripției emise de GFL, operator/furnizor de instalare a contoarelor de evidență, fie efectuarea verificării metrologice a contoarelor expirate.
	Se acceptă
La punctul 117, după textul „administratorul asociației/gestionarul" se completează cu textul „/furnizorul/distribuitorul de energie termică”.”

	ANRE
Nr. 06-02/3202 din 15.05.2026
	7
	La punctele 30, 40, 85, Anexa 4 pct. 6 textul: ,,Hotărârii ANRE nr. 355/2019” se propune de a fi substituit cu textul: ,,Hotărârii ANRE nr. 319/2025”. Argumentare: Urmare a modificării Legii nr. 303/2013 privind serviciul public de alimentare cu apă și de canalizare, Agenția a aprobat prin Hotărârea ANRE nr. 319 din 13 iunie 2025 Regulamentul–cadru de organizare și funcționare a serviciului public de alimentare cu apă și de canalizare, în redacție nouă. Prin urmare Hotărârea ANRE nr. 355/2019, a fost abrogată. La punctul 135 textul ,,Hotărârea ANRE nr. 356/2019” se propune de a fi substituit cu textul ,,Hotărârea ANRE nr. 249/2025”. Argumentare: Urmare a modificării Legii nr. 303/2013 privind serviciul public de alimentare cu apă și de canalizare, Agenția a aprobat prin Hotărârea ANRE nr. 249 din 23 mai 2025 Regulamentul–cadru cu privire la indicatorii de performanță ai serviciului public de alimentare cu apă și de canalizare, în redacție nouă. Prin urmare Hotărârea ANRE nr. 356/2019, a fost abrogată.
	Se acceptă.
La punctele 30, 40, 85, Anexa 4 pct. 6 textul: ,,Hotărârii ANRE nr. 355/2019” se substituie cu textul: ,,Hotărârii ANRE nr. 319/2025”

La punctul 135 textul ,,Hotărârea ANRE nr. 356/2019” se substituie cu textul ,,Hotărârea ANRE nr. 249/2025”.
Punctul 8 din Anexa nr. 4 la Regulament se expune în următoarea redacție:
„8. La cererea scrisă a proprietarului/locatarului, furnizorul/operatorul/ asociația/gestionarul, după caz, este obligat să se prezinte, în termen de 5 zile lucrătoare, pentru demontarea/remontarea contorului în scopul verificării metrologice, sigilării/desigilării pentru reparație şi/sau punerii în funcțiune, cu coordonarea prealabilă a datei şi orei.
Deconectarea/reconectarea/debranşarea instalațiilor interne de la sistemul de aprovizionare cu apă/de canalizare se va efectua în termenele stabilite de Regulamentul-cadru de organizare şi funcționare a serviciului public de alimentare cu apă şi de canalizare, aprobat prin Hotărârea ANRE nr. 319/2025."


	
	8
	La punctul 8 din Anexa 4 se propune următoarea redacție: „8. La cererea scrisă a proprietarului/locatarului, furnizorul/operatorul/ asociația/gestionarul, după caz, este obligat să se prezinte, în termen de 5 zile lucrătoare, pentru demontarea/remontarea contorului în scopul verificării metrologice, sigilării/desigilării pentru reparație și/sau punerii în funcțiune, cu coordonarea prealabilă a datei și orei. Deconectarea/reconectarea/debranșarea instalațiilor interne de la sistemul de aprovizionare cu apă/de canalizare, se va efectua în termenele stabilite de Regulamentului-cadru de organizare și funcționare a serviciului public de alimentare cu apă și de canalizare, aprobat prin Hotărârea ANRE nr. 319/2025.” Argumentare: Regulamentul - cadru de organizare și funcționare a serviciului public de alimentare cu apă și de canalizare, aprobat prin Hotărârea ANRE nr. 319/2025, prevede termenele pentru conectarea/reconectarea/debranșarea de la sistemul public de alimentare cu apă și de canalizare. Prin urmare, având în vedere faptul că Regulamentul stabilește cadrul juridic de reglementare a raporturilor dintre operatorii care furnizează/prestează serviciul public de alimentare cu apă și de canalizare, este oportun de a se face trimitere la prevederile acestuia. Totodată, conform Regulamentului se utilizează, noțiunile de demontare și remontare.
	Se acceptă.
Punctul 8 din Anexa 4 va fi expus în următoarea redacție: „8. La cererea scrisă a proprietarului/locatarului, furnizorul/operatorul/ asociația/gestionarul, după caz, este obligat să se prezinte, în termen de 5 zile lucrătoare, pentru demontarea/remontarea contorului în scopul verificării metrologice, sigilării/desigilării pentru reparație şi/sau punerii în funcțiune, cu coordonarea prealabilă a datei şi orei.
Deconectarea/reconectarea/debranşarea instalațiilor interne de la sistemul de aprovizionare cu apă/de canalizare se va efectua în termenele stabilite de Regulamentul-cadru de organizare şi funcționare a serviciului public de alimentare cu apă şi de canalizare, aprobat prin Hotărârea ANRE nr. 319/2025."

	ANRE
Nr. 06-02/3202 din 15.05.2026
	9
	Referitor la calcularea energiei termice, inclusiv utilizate pentru prepararea apei calde menajere. 1) La pct. 77 cuvântul „aprilie” de substituit cu cuvântul „martie”. Argumentare: În temeiul pct. 77 din Regulamentul nr. 281 din 17.04.2024, în formula de calcul (8) temperaturile apei reci t1 se determină în baza indicațiilor medii ale contoarelor instalate pe conducta de apă potabilă (t1) până la preîncălzitorul de apă. În cazul lipsei sau al ieșirii din funcțiune a aparatelor de măsurare, t1 = 5 oC în perioada de încălzire, iar în restul timpului – t1 = 15 oC. Aceste norme sunt expres expuse și în Normativul în construcții NCM G.04.05:2016 Instalații termice, de ventilare și condiționare a aerului Surse autonome pentru alimentare cu căldură, Anexa C în formula (C.3), privind determinarea consumul mediu de căldură pentru prepararea apei calde menajere pentru blocuri locative și clădiri publice, temperatura apei reci în perioada de încălzire, în lipsa datelor inițiale se acceptă egală cu 5 oC, iar în conformitate cu formula (C.8) temperatura apei reci în perioada de vară, în lipsa datelor, se acceptă egală cu 15 oC. În conformitate cu pct. 15 din Regulamentul privind furnizarea energiei termice, aprobat prin Hotărârea ANRE nr. 23/2017 (în continuare Regulamentul 23/2017), începerea sezonului de încălzire pentru consumatori va avea loc după înregistrarea timp de 3 zile consecutive, în intervalul orelor 18.00 – 6.00, a unei medii aritmetice a temperaturilor aerului înregistrate de Serviciul Hidrometeorologic de Stat la orele 21:00, 00:00, 03:00 şi 06:00 egale sau mai mici de +10°C (Instituția Publică Autoritatea de Meteorologie de Mediu). În cazul în care prognoza Serviciului Hidrometeorologic de Stat (IPAMM) pentru următoarele 3 zile înregistrează o medie aritmetică a temperaturilor aerului în intervalul de timp indicat de peste +10°C, sezonul de încălzire se va începe la întrunirea repetată a condiţiilor prescrise. Oprirea sezonului de încălzire va avea loc în condiţiile în care timp de 3 zile consecutiv, în intervalul orelor 18:00-06:00, media aritmetică a temperaturilor aerului înregistrate de Serviciul Hidrometeorologic de Stat la orele 21:00, 00:00, 03:00 şi 06:00 va fi mai mare de +10°C. În cazul în care prognoza Serviciului Hidrometeorologic de Stat pentru următoarele 3 zile înregistrează o medie aritmetică a temperaturilor aerului în intervalul de timp indicat mai mică de +10°C, sezonul de încălzire se va prelungi până la întrunirea în mod repetat a condiţiilor prescrise. Din analiza datelor efective înregistrate de titularul de licență S.A. „Termoelectrica” privind durata sezonului de încălzire, media ultimilor 5 ani pentru luna aprilie constituie 276 de ore (11,5 zile), iar temperatura apei reci 9,9 oC, media ultimilor 10 ani constituie 216 ore (9 zile) de funcționare în sezonul de încălzire, iar temperatura apei reci 10,4 oC. Din aceste raționamente, considerăm oportun ca temperatura apei reci utilizată în calcul la pct. 77 pentru formula (8) în cazul lipsei sau al ieşirii din funcţiune a aparatelor de măsurare pentru luna aprilie să fie egală cu 15 oC. În conformitate cu art. 43, alin. (11) din Legea nr. 92/2014 cu privire la energia termică și promovarea cogenerării (în continuare Legea nr. 92/2014), unitățile termoenergetice achiziționează, instalează, exploatează, întrețin și verifică metrologic echipamentele de măsurare necesare în procesul tehnologic. Totodată prevederile art. 43 alin. (1) Legea nr. 92/2014 din stipulează că distribuitorii de energie termică sunt responsabili de achiziţia, instalarea, exploatarea, întreţinerea şi verificarea metrologică periodică a echipamentelor de măsurare instalate în gospodăriile consumatorilor casnici la punctul de delimitare a proprietăţii. Cheltuielile efective suportate se iau în calcul la stabilirea tarifului pentru energia termică furnizată. Consumatorii noncasnici suportă toate cheltuielile legate de achiziţia, instalarea, exploatarea, întreţinerea, înlocuirea şi verificarea metrologică periodică a echipamentelor de măsurare. 2) La pct. 43 sintagma „conform costului mediu de încălzire a 1 m2 de suprafață încălzită a locuințelor tuturor blocurilor necontorizate ale fondului locativ” de substituit cu sintagma „în corespundere cu prevederile Regulamentul privind furnizarea energiei termice, aprobat prin Hotărârea ANRE nr.23/2017”. Argumentare: Prevederea dată este caducă, în conformitate cu art. 24 alin. (1) din Legea nr. 174/2017 prevede că cantitatea energiei produse, exportate, importate, transportate, distribuite, stocate, furnizate şi/sau comercializate se măsoară prin intermediul echipamentelor de măsurare. Art. 43 alin. (6) din Legea nr. 92/2014 unităţile termoenergetice/consumatorii vor achita plăţile pentru energia termică conform indicaţiilor echipamentelor de măsurare şi potrivit prevederilor contractelor și actelor normative în domeniu. Potrivit art. 37 alin. (1) lit. b) din Legea nr. 92/2014, consumatorul de energie termică are dreptul de a avea acces la echipamentele de măsurare ale distribuitorului, utilizate pentru facturare, în prezenţa reprezentantului acestuia. Totodată, prevederile pct. 83 și 84 ale Regulamentului nr. 23/2017, statuează că fiecare branşament termic se dotează, în mod obligatoriu, cu echipament de măsurare pentru evidența consumului de energie termică, iar achiziţia, instalarea, exploatarea, întreţinerea şi verificarea metrologică periodică a echipamentelor de măsurare se efectuează, la consumatorii casnici de către distribuitor din contul mijloacelor financiare prevăzute în tarifele la energia termică, iar la consumatorii noncasnici conform clauzelor contractului încheiat între consumator şi distribuitor, din contul mijloacelor financiare ale consumatorului noncasnic. Potrivit pct. 82.1 și 125 din Regulamentul nr. 23/2017, furnizorul are obligaţia să prezinte consumatorului, lunar, factura pentru plata energiei termice emisă în baza indicilor echipamentelor de măsurare conform tarifului în vigoare, aprobat de Agenţie, iar facturile se emit în baza indicilor echipamentului de măsurare, a tarifelor aprobate de Agenție şi cu respectarea prevederilor prezentului Regulament. Totodată, conform pct. 126.4, factura/documentul de plată prezentată consumatorului de către furnizor trebuie să conţină, în mod obligatoriu, indicii actuali şi cei precedenţi ai echipamentului de măsurare şi perioada pentru care este emisă factura. Inferând cele expuse supra, prin prisma cadrului de reglementare, echipamentul de măsurare este indispensabil în procesul de furnizare, distribuție și facturare a energiei termice, lipsa acestuia poate avea loc în următoarele circumstanțe, prevăzute în Regulamentul nr. 23/2017 și anume: - în cazul în care echipamentul de măsurare este demontat pentru verificarea metrologică periodică, verificarea metrologică de expertiză, efectuarea constatării tehnico-ştiinţifice, în conformitate cu pct. 122 din Regulamentul nr. 23/2017 furnizorul determină cantitatea de energie termică consumată de consumator, pe parcursul perioadei respective, în baza consumului mediu zilnic de energie termică, înregistrat de echipamentul de măsurare pe parcursul perioadei calendaristice similare din anul precedent, ţinând cont de temperatura medie a mediului înconjurător. - în cazul în care se constată că consumatorul a racordat ilegal instalaţia de utilizare a energiei termice la reţeaua termică, ocolind echipamentul de măsurare, în conformitate cu pct. 133 din Regulamentul nr. 23/2017 recalcularea consumului de energie termică se efectuează conform sistemului pauşal. Perioada de timp pentru efectuarea recalculării conform sistemului pauşal nu poate depăşi 6 luni. Furnizorul este în drept să solicite consumatorului şi plata pentru energia termică furnizată, calculată în funcţie de instalaţiile de utilizare. - în cazul în care echipamentul de măsurare nu înregistrează energia termică consumată fără vina consumatorului, determinarea cantității de energie termică, consumată pe parcursul perioadei de la ultima citire a indicilor echipamentului de măsurare şi până la momentul restabilirii evidenţei consumului de energie termică, se efectuează în conformitate cu pct. 135 din Regulamentul nr. 23/2017: sbp. 135.1 dacă deteriorarea s-a produs în prima luna a sezonului de încălzire, calculul se efectuează conform consumului mediu de energie termică înregistrat în aceeaşi perioadă de facturare din anul precedent, ţinându-se cont de temperatura medie a aerului exterior; sbp. (135.2.) dacă deteriorarea s-a produs în lunile ulterioare, atunci calculul se efectuează conform consumului mediu de energie termică a lunii precedente, ţinându-se cont de temperatura medie a mediului înconjurător. În același timp pct. 96 din Regulamentul nr. 23/2017 statuează că citirea indicilor echipamentului de măsurare în scopul facturării energiei termice se face lunar de către personalul distribuitorului. În cazul în care distribuitorul nu are acces la echipamentul de măsurare, furnizorul este în drept să emită facturi în baza calculelor estimative ale consumului de energie termică, pe o perioadă nu mai mare de 2 luni ţinându-se cont de temperatura medie a mediului înconjurător. Totodată, distribuitorul este obligat să contacteze consumatorul pentru a se asigura accesul la echipamentul de măsurare, în cazul în care consumatorul achită în termen facturile emise. În cazul în care consumatorul nu a asigurat accesul la echipamentul de măsurare şi ulterior s-a constatat că consumul de energie termică a depășit cantitatea de energie termică inclusă în factură în baza calculelor estimative, furnizorul este în drept să factureze suplimentar diferența calculată în baza indicilor echipamentelor de măsurare. 3) La pct. 55 sintagma: „Metodologiei de determinare a valorilor normative a pierderilor de energie termică, de agent termic şi a valorilor indicilor normativi de funcționare a reţelelor termice cu apă, aprobată prin Hotărârea Consiliului de Administrație al ANRE nr.742/2014.” de substituit cu sintagma „Regulamentului privind furnizarea energiei termice, aprobat prin Hotărârea ANRE nr. 23/2017”. Argumentare: Metodologia de determinare a valorilor normative a pierderilor de energie termică, de agent termic şi a valorilor indicilor normativi de funcționare a reţelelor termice cu apă, aprobată prin Hotărârea Consiliului de Administrație al ANRE nr.742/2014 a fost abrogată prin Hotărârea Consiliului de administrație al ANRE nr. 758/2025. Pct. 143 din Regulamentul nr.23/2017 prevede că în cazul în care echipamentul de măsurare al consumatorului nu este instalat în punctul de delimitare, la/din cantitatea energiei termice înregistrată de echipamentul de măsurare se adaugă/scad pierderile de energie termică, cuprinse între cele două puncte, calculate conform Metodei de determinare a pierderilor de energie termică în porțiunea de reţea dintre echipamentul de măsurare al consumatorului şi punctul de delimitare. Prevederile Metodologiei 742/2014 se regăsesc în Anexa nr. 4 la Regulamentul nr. 23/2017, exigențele căreia permit utilizarea anexei pentru determinarea valorilor pierderilor de energie termică în corespundere cu pct. 55 din Regulamentul 281/2024. 4) La pct. 71, după sintagma: „Operatorii sistemului de distribuţie a energiei electrice” de adăugat sintagma „ şi operatorii de sistem al gazelor naturale” în continuarea după text. Argumentare: În corespundere cu pct.70 din Regulamentul nr. 281/2024 operatorii sistemului de distribuţie a energiei electrice cât și operatorii de sistem al gazelor naturale în sezonul de încălzire, prezintă lunar, până la data de 5 a lunii de facturare, datele de consum. Prin urmare și operatorii sistemului de distribuție al gazelor naturale urmează să îşi ajusteze mecanismul de citire a datelor echipamentelor de măsurare, astfel încât, până la data de 5 a lunii de facturare, să asigure livrarea datelor conform listelor prezentate de către furnizorii de energie termică/gestionarii/alţi intermediari la decontări care efectuează repartizarea energiei termice, în corespundere cu pct.70 al Regulamentului nr. 281/2024. 5) La pct. 13 din Anexa 3 la Regulamentul 281/2024 textul: „conform costului mediu de încălzire a unui m2 de suprafață încălzită a locuințelor tuturor blocurilor necontorizate ale fondului locativ” de substituit cu sintagma „în corespundere cu prevederile Regulamentul privind furnizarea energiei termice, aprobat prin Hotărârea ANRE nr.23/2017”. Argumentarea este expusă în pct. 2), IX.
	Se acceptă.
La punctul 77, în formula de calcul (8), în cazul lipsei sau ieşirii din funcțiune a aparatelor de măsurare a temperaturii apei reci, valoarea t₁ = 5 °C se aplică în perioada noiembrie–martie, iar t₁ = 15 °C se aplică în restul anului.


































La punctul 43, sintagma „conform costului mediu de încălzire a 1 m² de suprafață încălzită a locuințelor tuturor blocurilor necontorizate ale fondului locativ" se substituie cu sintagma „în corespundere cu prevederile Regulamentului privind furnizarea energiei termice, aprobat prin Hotărârea ANRE nr. 23/2017.”.





































La punctul 55, sintagma „Metodologiei de determinare a valorilor normative a pierderilor de energie termică, de agent termic şi a valorilor indicilor normativi de funcționare a rețelelor termice cu apă, aprobată prin Hotărârea Consiliului de Administrație al ANRE nr. 742/2014" se substituie cu sintagma „Regulamentului privind furnizarea energiei termice, aprobat prin Hotărârea ANRE nr. 23/2017".





La punctul 70, sintagma „operatorilor de sistem al gazelor naturale” se substituie cu textul „operatorilor sistemelor de distribuție al gazelor naturale”.”
La punctul 71, după sintagma „Operatorii sistemului de distribuție a energiei electrice” se completează cu textul „şi operatorii sistemelor de distribuție al gazelor naturale.”

Nr. 06-02/3202 din 15.05.2026
	10
	Cu referire la proiectul expediat de Ministerul Energiei prin scrisoare nr. 06-1148 din 06.05.2026, Agenția intervine cu următoarele obiecții și propuneri. 1) La pct. 9 subpct. 2), după textul „perioadei de neprezentare” urmează a fi completat cu textul „care se include în indicii contorului”. În privința acestei propuneri, prevederea respectivă nu este una echivocă și va determina divergențe în aplicare. Norma actuală prevede clar că, dacă nu se prezintă datele se facturează după consumul mediu pe primele 2 luni, apoi după normele de consum, până la verificarea contoarelor prin inspectare de către asociație/gestionar, furnizor/prestator. În acest context, raționamentul dispoziției citate, la fel, indică obligativitatea inspectării de facto a locului de consum pentru confirmarea datelor reale despre consum, iar propunerea de ”includere la indicii contorului” a unor date estimative nu este corectă și contravine art. 17 alin. (4) din Legea 75/2015 și va crea dificultăți în aplicarea eventualului recalcul conform pct. 134 al Regulamentului. La acest capitol, Agenția reiterează propunerile formulate supra care au drept scop asigurarea instalării contoarelor în toate unitățile, sigilarea acestora, asigurarea verificării metrologice în termen, cu instituirea măsurilor de responsabilizare, inclusiv, deconectarea unității, precum și obligativitatea verificării periodice a datelor declarate de către GFL/furnizor/operator și facturarea echitabilă pentru serviciile consumate de fiecare unitate în parte. 2) Completarea pct. 9 subpct. 6) – consumul după expirarea verificării metrologice. Element nou: se introduce o regulă explicită pentru primele 2 luni după expirarea verificării periodice metrologice a contorului – consumul se determină pe baza volumului mediu utilizat în ultimele 2 luni anterioare perioadei de expirare, care nu se adaugă la indicii contorului. Considerăm inoportună instituirea unei asemenea prevederi din următoarele considerente. În primul rând, dacă contorul a expirat nu mai constituie mijloc legal de măsurare, prin urmare sintagma: ”care nu se adaugă la indicii contorului” nu are nicio relevanță. În al doilea rând, considerăm că în cazul expirării contoarelor consumul ar trebui să fie estimat/calculat în baza normelor de consum raportat la numărul de persoane (așa cum este prevăzut în redacția actuală la pct. 9), care ar putea fi completat cu corecția, dar nu mai mic de consumul mediu pe perioada anterioară de valabilitate a contoarelor.
	Se acceptă.
Punctul 9 se expune în următoarea redacție: „ Se consideră necontorizate unitățile şi se facturează serviciile prestate conform normelor de consum aprobate de autoritățile administrației publice locale (sau de autoritățile administrației publice centrale, în caz de neaprobare a acestor norme de către autoritățile administrației publice locale), în cazul în care:”
Punctul 9 subpunctul 2), 3), 5), 7) se abrogă.
Punctul 9 subpunctul 4) se expune în următoarea redacție:
„4) echipamentul de măsurare nu corespunde cerințelor tehnice sau nu este legalizat pe teritoriul Republicii Moldova, iar consumatorul nu are încheiat un contract direct cu prestatorul de servicii, a cărui obligație este, să asigure funcționalitatea adecvată a echipamentului de măsurare și să asigure consumatorii cu echipamente de măsurare legalizate;”
După punctul 9, se introduce punctul 9¹ cu următorul conținut:
„9¹ Facturarea, repartizarea volumelor/costurilor serviciilor prestate se realizează în baza echipamentelor de măsurare (contoarelor) pentru evidența consumurilor. Nu se admite prestarea serviciilor către unități necontorizate, cu excepția cazurilor în care specificul rețelelor nu permit instalarea contorului. Furnizorul/distribuitorul este obligat să notifice lunar consumatorii despre expirarea verificării metrologice a contorului, prin intermediul facturilor de plată, cu cel puțin 3 luni înainte de expirare. Calcularea și facturarea unităților în baza volumelor declarate și în baza prevederilor pct. 9 nu poate depăși cumulativ volumul înregistrat de contorul de branșament în perioada de facturare.”

	S.A. „CET-Nord”

	Referitor la modificarea pct.38 din Anexa nr.3 la Regulamentul cu privire la prestarea și achitarea serviciilor comunale și necomunale. În contextul pct.1.6 din proiect, prin care se propune modificarea pct. 38 din Anexa nr. 3 la Regulamentul cu privire la prestarea și achitarea serviciilor comunale și necomunale, și anume substituirea textului: „În cazul în care subsolul este privatizat sau utilizat integral conform contractelor, cota de energie termică ce revine subsolului nu se calculează în procesul de repartizare și facturarea energiei termice ablocului, fiind repartizată exclusiv unității respective.” Cu textul: „Pentru unitățile deconectate amplasate în subsolul blocului locativ, cota de energie termică ce revine acestora este repartizată exclusiv unității respective și este exclusă în procesul de repartizareși facturarea energiei termice pentru întregul bloc.” Atragem atenția asupra necesității corelării prevederii propuse cu formulele de calcul prevăzute în Anexa nr. 3 la Regulament. Astfel, pentru implementarea modificării respective, urmează a fi aplicate formulele: (conform avizului). Analiza aplicării practice a formulelor respective relevă existența unor efecte diferite, în funcție de statutul termic al subsolului. Astfel, în cazul în care subsolul este neîncălzit, aplicarea formulelor respective nu produce un impact semnificativ asupra calculelor aferente unităților deconectate amplasate în subsol. În schimb, în situația în care subsolul este încălzit, aplicarea acelorași formule conduce la majorarea considerabilă a cotei de energie termică atribuite unităților deconectate amplasate în subsol, valoarea acesteia putând crește de aproximativ 3–4 ori, în funcție de numărul de etaje al blocului locativ. Acest fapt este confirmat inclusiv prin calculele simulate efectuate de către Societate. Prin urmare, redactarea propusă nu delimitează expres situațiile în care subsolul este încălzit sau neîncălzit, fapt ce poate conduce la aplicarea neuniformă a normei și la stabilirea unor obligații de plată disproporționate pentru proprietarii unităților deconectate amplasate în subsol. În acest context, considerăm necesară revizuirea prevederii propuse și corelarea acesteia cu mecanismul de calcul aplicabil, prin stabilirea expresă a modului de aplicare a formulelor pentru fiecare situație distinctă– subsol încălzit și subsol neîncălzit– în vederea evitării unor majorări nejustificate ale plăților aferente energiei termice sau, după caz, prin completarea Anexei nr. 3 la Regulament cu formule distincte, care să permită aplicarea diferențiată a mecanismului de calcul în funcție de situația concretă.
	Se acceptă
Punctul 38 din Anexa nr. 3 la Regulament se expune în următoarea redacție:
„38. Pentru unițățile deconectate amplasate în subsolul blocului locativ, cota de energie termică ce revine acestora este repartizată exclusiv unității respective și este exclusă din procesul de repartizare și facturare a energiei termice pentru întregul bloc, după cum urmează :
1) În cazul subsolului neîncălzit/încălzit - cota de energie termică ce revine subsolului se determină conform formulelor (44) sau (45) din prezenta Anexă, după caz și nu se include în procesul de repartizare pe celelalte unități ale blocului;
În cazul în care subsolul este privatizat sau utilizat integral, conform contractelor, cota de energie termică ce revine subsolului nu se calculează în procesul de repartizare și facturare a energiei termice a blocului, fiind repartizată exclusiv unității respective după formula :
 , 	                         (441)
 
Qsub.neînc.priv. = ksub.neînc x (1-kcolectiv) X Q inc real 1 [Gcal],                         (451)”

	Referitor la completarea Anexei nr. 3 la Regulamentul cu privire la prestarea și achitarea serviciilor comunale și necomunale, cu formule privind calcularea balanței energetice în blocurile locative cu distribuție orizontală. Se propune completarea Anexei nr. 3 la Regulament cu formule suplimentare care să reglementeze mecanismul de calcul al balanței energetice în cadrul blocurilor locative cu distribuție orizontală a agentului termic, inclusiv pentru situațiile în care anumite unități nu asigură menținerea temperaturii normative de +18°C. În acest context, menționăm că anterior Anexa nr. 3 conținea formule care permiteau calcularea balanței energetice pentru blocurile locative cu distribuție orizontală, însă acestea au fost excluse ulterior din Regulament. Lipsa unui mecanism clar și complet de calcul pentru asemenea situații generează dificultăți de aplicare practică a Regulamentului și nu permite determinarea corespunzătoare a influenței termice dintre unitățile locative în cadrul blocului. Totodată, menționăm că în municipiul Bălți există blocuri locative cu distribuție orizontală a agentului termic, ai căror gestionari au solicitat, prin cereri adresate Societății, efectuarea calculului balanței energetice. Subliniem că, în cazul blocurilor locative cu distribuție orizontală, fiecare unitate este dotată cu contor individual de energie termică, iar consumul aferent încălzirii locurilor de uz comun se repartizează tuturor locatarilor conform prevederilor Regulamentului. Totuși, în situațiile în care anumite unități nu consumă energie termică sau nu asigură menținerea temperaturii normative de +18°C, acestea influențează balanța termică a clădirii prin transferul de căldură, prin elementele constructive ale blocului, de la unitățile încălzite către cele neîncălzite sau insuficient încălzite. În consecință, unitățile care consumă efectiv energie termică înregistrează consumuri sporite, determinate inclusiv de transferul de căldură către unitățile care nu mențin temperatura normativă. În lipsa unor formule distincte și exhaustive care să permită reflectarea acestui fenomen în calculul balanței energetice, apare riscul suportării disproporționate a consumurilor suplimentare de către consumatorii care consumă efectiv. Prin urmare, considerăm necesară completarea Anexei nr. 3 la Regulament cu formule care să permită calcularea balanței energetice pentru blocurile locative cu distribuție orizontală a agentului termic, inclusiv pentru situațiile în care anumite unități nu mențin temperatura normativă sau nu înregistrează consum de energie termică, în vederea asigurării unui mecanism echitabil și uniform de repartizare a consumului de energie termică între toți consumatorii.
	Punctul 48 din Anexa nr 3 la Regulament se expune în următoarea redacție:
„Cantitatea de energie termică pentru subsolul încălzit se distribuie către unitatea deconectată după formula (55), iar în cazul unității deconectate amplasate în subsol:
.                (551)”
Punctul 49 din Anexa nr 3 la Regulament se expune în următoarea redacție:
 „Cantitatea de energie termică pentru subsolul neîncălzit se distribue către unitatea deconectată după formula (56), iar în cazul unității deconectate amplasate în subsol:
.	             (561)”

	Referitor la completarea Anexei nr. 3 la Regulamentul cu privire la prestarea și achitarea serviciilor comunale și necomunale, cu formule privind determinarea consumului echivalent de resurse energetice pentru anumite categorii de consumatori. În procesul aplicării prevederilor pct. 61–65 din Anexa nr. 3 la Regulament, au fost constatate situații practice în care metodologia actuală nu permite determinarea consumului echivalent de resurse energetice pentru anumite categorii de consumatori. Problema apare în special în cazul unităților deconectate de la SCAET și încălzite exclusiv cu energie electrică, unde aparatele de climatizare sunt utilizate atât pentru răcirea încăperilor în perioada caldă a anului, cât și pentru încălzirea acestora în sezonul rece. Potrivit pct. 65 din Anexa nr.3, la determinarea consumului echivalent de resurse energetice se scade consumul mediu de energie electrică din perioada mai–august, această valoare fiind considerată consum de bază al unității. Totuși, în cazul utilizării aparatelor de aer condiționat pentru răcire, consumul de energie electrică din lunile de vară poate depăși consumul înregistrat în perioada de încălzire. În asemenea situații, consumul mediu aferent lunilor mai–august nu mai reflectă consumul casnic permanent al unității, ci include un consum sezonier suplimentar destinat răcirii încăperilor. Ca rezultat, aplicarea mecanică a prevederilor pct. 65 din Anexa nr. 3 conduce la diminuarea artificială a consumului echivalent de resurse energetice și poate genera valori nereprezentative, inclusiv rezultate nule sau negative, care nu reflectă consumul real de energie utilizat pentru încălzire și nici contribuția efectivă a unității la menținerea balanței energetice a clădirii. În acest context, considerăm oportună instituirea unei prevederi derogatorii pentru asemenea situații, fără modificarea mecanismului general prevăzut de Norme, dar cu posibilitatea aplicării unei metode distincte de calcul în cazurile în care consumul de vară este influențat de utilizarea aparatelor de climatizare pentru răcire. În acest sens, se propune completarea Anexei nr. 3 cu un punct nou, după pct. 65, cu următorul cuprins: „651. Prin derogare de la prevederile pct. 65, în cazul unităților deconectate de la SCAET în care energia electrică este utilizată atât pentru răcirea, cât și pentru încălzirea încăperilor prin intermediul aparatelor electrice de climatizare, iar consumul mediu al energiei electrice din perioada mai–august include consum aferent răcirii încăperilor, consumul echivalent de resurse energetice se determină în baza consumului real de energie electrică aferent perioadei de încălzire, cu aplicarea formulei: Qechiv=Eînc×8,596×10−4 unde: (691)  Qechiv- reprezintă consumul echivalent de energie termică, exprimat în Gcal;  Eînc- reprezintă consumul real de energie electrică înregistrat în perioada de facturare și utilizat pentru încălzirea unității, exprimat în kWh;  8,596×10−4 reprezintă coeficientul de conversie din kWh în Gcal”. În opinia noastră, soluția propusă permite păstrarea principiului general prevăzut de Norme privind contribuția obligatorie a unităților deconectate la menținerea balanței energetice a clădirii, însă elimină situațiile în care consumul de bază utilizat în calcule este influențat de factori care nu au legătură cu procesul de încălzire. Totodată, abordarea propusă păstrează mecanismul general de repartizare a consumurilor de energie termică prevăzut de Norme, fără a afecta drepturile celorlalți consumatori, însă permite utilizarea unor date reale și relevante din punct de vedere energetic pentru determinarea consumului efectiv destinat încălzirii unității în sezonul rece, evitând astfel situațiile în care consumurile aferente răcirii încăperilor denaturează rezultatele calculelor
	Se acceptă parțial. Se consideră justificată necesitatea reglementării situațiilor în care consumul de energie electrică înregistrat în perioada mai–august este influențat de utilizarea aparatelor de climatizare pentru răcirea încăperilor, ceea ce poate conduce la majorarea consumului mediu utilizat drept bază de referință și, implicit, la diminuarea nejustificată a consumului echivalent de resurse energetice în perioada sezonului de încălzire.
Totodată, soluția propusă necesită revizuire sub aspect metodologic, întrucât noțiunea de „consum real de energie electrică utilizat pentru încălzire” nu poate fi determinată în mod obiectiv în baza datelor unui contor care înregistrează consumul total al unității, iar formula propusă nu stabilește raportul acesteia cu mecanismul de determinare a cantității minime necesare pentru menținerea temperaturii de +18°C și cu formula prevăzută la pct. 60 din Anexa nr. 3.
În acest sens, se consideră oportună identificarea unei soluții metodologice care să permită excluderea, în condiții obiective și verificabile, a impactului consumului de energie electrică aferent răcirii încăperilor asupra valorii de referință pentru perioada mai–august, fără instituirea unui mecanism paralel de determinare a consumului echivalent.

	Conform prevederilor pct. 78 din Regulamentul menționat Indicii contoarelor se citesc lunar de către proprietarul/locatarul unității și se înscriu în spațiul rezervat al facturii de plată. Furnizorul este obligat să organizeze posibilitatea consumatorului de a prezenta indicațiile curente ale mijloacelor de măsurare, indiferent de modul de plată care poate fi folosit de către consumator (pe suport de hârtie, electronic). În același timp, pct. 13 prevede: Trimestrial, asociația/gestionarii, după caz, prestatorii de servicii au obligația să identifice cauza formării diferențelor dintre indicațiile echipamentului de măsurare (contorului) instalat la branșamentul blocului locativ sau al unei părți a acestuia și cele ale echipamentelor de măsurare (contoarelor) instalate la unități, prin verificarea integrității rețelelor comune de apă din interiorul blocului locativ și prin înlăturarea, la necesitate, a tuturor scurgerilor, prin verificarea datelor contoarelor și contrapunerea cu indicii reali ai contoarelor. Astfel, ca rezultat a inspectării unităților, lunar sunt identificate cca 100 unități în care indicii reali ai contoarelor de apă caldă menajeră nu corespund cu cele declarate de proprietari/locatari. În scopul repartizării corecte a diferențelor dintre indicațiile echipamentului de măsurare (contorului) de apă instalat la branșamentul blocului locativ sau al unei părți a acestuia și cele ale echipamentelor de măsurare (contoarelor) instalate la unități, excluderea interpretărilor, considerăm necesar suplinirea Regulamentului cu o nouă prevedere, cu următorul curpins: cu „ 131 În urma inspectării unităților blocului locativ cu scopul verificării datelor contoarelor și contrapunerea indicii reali ai contoarelor, asociația/gestionarii, după caz, furnizor/prestator/operator de servicii vor întocmi acte de inspectare per unitate, în baza cărora vor fi actualizați/modificați indicii contoarelor unităților inspectate, cu valorile la zi, indicate în act.”.
	După punctul 13, se introduce punctul 13¹ cu următorul conținut:
„13¹. În scopul corectării facturării diferențelor dintre indicațiile echipamentului de măsurare (contorului) instalat la branșamentul blocului locativ sau al unei părți a acestuia şi cele ale echipamentelor de măsurare (contoarelor) instalate la unități, administratorul asociației/gestionarul condominiului, în comun cu prestatorii de servicii, indiferent de existența contractelor prestări servicii încheiate cu locatari, este obligat  să verifice datele contoarelor şi a consumurilor declarate/facturate, prin contrapunerea cu indicii reali ai contoarelor din unități, la necesitate. 
În urma verificării, se întocmesc acte de inspectare per unitate, în baza cărora sunt actualizați indicii contoarelor unităților inspectate cu valorile la zi indicate în act. Diferențele constatate vor fi reflectate în facturile emise unităților pentru perioada următoare. 

	Prin prezenta, suplimentar la propunerile înaintate de către „Termoelectrica” S.A. prin demersul 79/8246 din 03.12.2025, intervenim cu solicitarea de a opera modificări la Anexa nr. 3 din Regulamentul cu privire la achitarea serviciilor comunale și necomunale, aprobat prin Hotărârea Guvernului nr. 281/2024, și anume suplinirea cu o prevedere nouă, după cum urmează: „621 . În cazul în care unitatea din cadrul blocului locativ este conectată la SACET prin branșament separat cu echipament de măsurare, consumul echivalent de energie se va determina: 𝑸𝒅𝒆𝒄.𝒆𝒄𝒉𝒊𝒗 𝒂𝒑,𝒙 = 𝑾𝒆𝒏.𝒆𝒍𝜼î𝒏𝒄.𝒆𝒍 + 𝑸𝒆𝒄𝒉𝒊𝒑 ∗ 𝟏𝟎𝟑 [𝒌𝑾𝒉]. (681 ) unde: 𝑸𝒆𝒄𝒉𝒊𝒑 – consumul de energie termică înregistrat de echipamentul de măsurare, în MWh.”. Această solicitare are la bază următoarele argumente. În mun. Chișinău există unități în cadrul blocurilor locative care sunt racordate la Sistemul de Alimentare Centralizată cu Energie Termică până la echipamentul de măsurare a energiei termice montat la branșamentul blocului locativ. Astfel, pentru o facturare echitabilă și corectă este necesar de luat în considerație că unitățile respective sunt parte componentă ale blocurilor locative, fiind însă racordați până la echipamentul de măsurare comun. Prin urmare, pentru a încorpora toate componentele de calcul pentru aceste unități, solicităm respectuos luarea în considerație a propunerii suplimentare pentru modificarea Regulamentului cu privire la achitarea serviciilor comunale și necomunale
	Nu se acceptă
Propunerea nu se acceptă în forma prezentată, întrucât introducerea formulei propuse necesită o fundamentare tehnică și metodologică suplimentară, inclusiv sub aspectul corelării acesteia cu mecanismul general de determinare și repartizare a consumului de energie termică prevăzut în Regulament.
În primul rând, situația unităților racordate la Sistemul de Alimentare Centralizată cu Energie Termică (SACET) prin branșamente separate, situate în amonte de echipamentul de măsurare aferent blocului locativ, trebuie analizată în cadrul mecanismului general de delimitare a consumului și de repartizare a energiei termice, astfel încât consumul aferent acestor unități să nu fie luat în calcul concomitent prin mecanisme diferite.
În al doilea rând, formula propusă introduce în determinarea consumului echivalent atât consumul de energie electrică raportat la randamentul instalației electrice, cât și consumul de energie termică înregistrat de echipamentul de măsurare. Or, necesitatea și modul de includere a acestor componente trebuie să fie justificate printr-o metodologie unitară, aplicabilă tuturor situațiilor similare, cu stabilirea clară a relației dintre energia efectiv măsurată, energia echivalentă calculată și cantitatea de energie termică supusă repartizării și facturării.
Totodată, prevederea propusă nu stabilește în mod suficient de clar modul în care consumul astfel determinat urmează a fi corelat cu indicațiile contorului de branșament al blocului locativ și cu diferențele dintre consumul înregistrat la branșament și consumurile individuale. În lipsa unei asemenea corelări, există riscul unei duble includeri a acelorași cantități de energie în calculul consumului total al blocului și, respectiv, al unității racordate separat.
De asemenea, considerăm necesară examinarea acestei situații prin prisma principiului potrivit căruia repartizarea energiei termice trebuie să reflecte, pe cât posibil, consumul efectiv și să asigure un tratament unitar și previzibil pentru toate unitățile care beneficiază de serviciul de alimentare cu energie termică, indiferent de particularitățile tehnice ale racordării acestora.
În acest context, soluționarea situației semnalate urmează a fi realizată printr-un mecanism de calcul clar, verificabil și integrat în metodologia generală de determinare și repartizare a consumului, și nu prin instituirea unei formule distincte, aplicabile unui caz particular, fără stabilirea corespunzătoare a tuturor interacțiunilor acesteia cu celelalte formule și reguli prevăzute de Regulament.
Prin urmare, propunerea nu se acceptă în redacția prezentată, urmând ca problema unităților racordate la SACET prin branșamente separate, în amonte de echipamentul comun de măsurare, să fie examinată în cadrul perfecționării mecanismului general de determinare și repartizare a consumului de energie termică.


	MIDR
Nr. 12-2526 din 11.05.2026
	16
	Ca urmare a examinării proiectului hotărârii Guvernului cu privire la modificarea Hotărârii Guvernului nr. 281/2024 pentru aprobarea Regulamentului cu privire la prestarea și achitarea serviciilor comunale și necomunale, în limita competențelor funcționale, comunicăm lipsa obiecțiilor și propunerilor.
	Am luat act

	ANRE din 21.08.2026 (inclusiv corespondență electronică)
	17
	Cu referire la proiectul de modificare a Regulamentului cu privire la prestarea și achitarea serviciilor comunale și necomunale, aprobat prin Hotărârea Guvernului nr. 281/2024, privind propunerile elaborate în cadrul Grupului de lucru constituit prin Ordinul Ministerului Energiei nr. 73 din 10 noiembrie 2025, la obiecțiile Cancelariei de Stat, formulate la pct. 140 subpct. 20), comunicăm următoarele.
Menționăm că propunerea formulată la pct. 140 subpct. 20) are drept scop asigurarea concordanței prevederilor Regulamentului cu privire la prestarea și achitarea serviciilor comunale și necomunale cu cadrul legal aplicabil serviciului public de alimentare cu apă și de canalizare și se întemeiază pe prevederile art. 23 alin. (8) și art. 26 alin. (4¹) din Legea nr. 303/2013 privind serviciul public de alimentare cu apă și de canalizare, precum și pe prevederile pct. 78–81 din Regulamentul-cadru de organizare și funcționare a serviciului public de alimentare cu apă și de canalizare, aprobat prin Hotărârea Consiliului de administrație al ANRE nr. 319/2025.
Potrivit art. 23 alin. (8) din Legea nr. 303/2013, „(...) (8) Operatorul are dreptul să suspende furnizarea/prestarea serviciului către consumatorul care nu respectă reglementările în vigoare, prevederile contractuale, utilizează serviciul în mod fraudulos și care nu achită contravaloarea serviciului furnizat/prestat prin debranșarea de la rețelele publice de transportare sau de distribuție a apei ori de la rețelele publice de canalizare, cu solicitarea recuperării prejudiciului cauzat.”
Conform art. 26 alin. (4¹) din Legea nr. 303/2013, „(...) (4¹) Contorizarea tuturor branșamentelor blocurilor locative, ale caselor individuale, ale apartamentelor și ale altor consumatori, în conformitate cu prevederile alin. (4), este obligatorie.”
Prin urmare, caracterul obligatoriu al contorizării nu reprezintă o cerință nouă instituită prin propunerea ANRE și nici o opțiune de reglementare suplimentară, ci rezultă expres din norma legală menționată. În acest sens, prevederile actelor normative subordonate legii urmează să fie formulate astfel încât să asigure aplicarea efectivă a obligației instituite de legiuitor și să nu admită soluții normative care ar putea conduce la derogarea de la aceasta.
În dezvoltarea prevederilor legale menționate, pct. 78–81 din Regulamentul-cadru de organizare și funcționare a serviciului public de alimentare cu apă și de canalizare, aprobat prin Hotărârea Consiliului de administrație al ANRE nr. 319/2025, reglementează modul de determinare a volumelor de apă furnizate și instituie cerințele privind dotarea locurilor de consum cu echipamente de măsurare, după cum urmează:
„78. Volumul de apă furnizat consumatorului se determină în baza indicilor înregistrați de contorul de apă. Volumul de ape uzate evacuat în sistemul public de canalizare și recepționat de către operator se determină în baza indicilor înregistrați de contorul de evidență a apelor uzate, iar în lipsa lui, volumul apelor uzate se determină în baza indicilor înregistrați de contorul de apă.
79. Fiecare loc de consum se dotează în mod obligatoriu cu contor, legalizat pe teritoriul Republicii Moldova, inclus în Registrul de stat al mijloacelor de măsurare al Republicii Moldova și verificat metrologic.
80. Se interzice determinarea volumului de apă în baza indicilor contorului cu buletinul de verificare metrologică expirat sau care nu corespunde prevederilor documentelor normative aplicabile din domeniul metrologiei legale.
81. Nu se admite furnizarea serviciului public de alimentare cu apă potabilă și apă tehnologică noilor consumatori fără instalarea contoarelor de evidență a volumelor de apă conform cerințelor prevăzute la pct. 79. Nu este obligatorie instalarea contoarelor pentru evidența volumelor de ape uzate.”
Totodată, obligația de contorizare urmează a fi examinată distinct de măsura suspendării furnizării/prestării serviciului. Dreptul operatorului de a suspenda serviciul poate fi exercitat numai în condițiile și în cazurile prevăzute de art. 23 alin. (8) din Legea nr. 303/2013, cu respectarea procedurii aplicabile și în măsura în care neîndeplinirea obligației respective este imputabilă consumatorului.
Astfel, propunerea ANRE nu urmărește instituirea unui temei autonom și suplimentar de suspendare a serviciului, ci corelarea prevederilor Regulamentului cu obligațiile și mecanismele deja stabilite de lege.
În ceea ce privește apa caldă menajeră, relevăm că, potrivit art. 3 alin. (6) din Legea nr. 1402/2002 a serviciilor publice de gospodărie comunală, „(6) Apa caldă menajeră este obținută în rezultatul încălzirii apei potabile furnizate de către operatorul sistemului public de alimentare cu apă în conformitate cu prevederile Legii nr. 303/2013 privind serviciul public de alimentare cu apă și de canalizare.”
În consecință, la reglementarea mecanismului de evidență și determinare a volumelor de apă utilizate pentru prepararea apei calde menajere urmează a fi luate în considerare cerințele legale aplicabile evidenței volumelor de apă potabilă, inclusiv principiul contorizării obligatorii instituit de Legea nr. 303/2013.
În acest context, obligativitatea contorizării nu constituie o măsură suplimentară propusă din considerente de oportunitate, ci o cerință stabilită expres de legiuitor. Totodată, aplicarea acesteia contribuie la determinarea obiectivă a volumelor efectiv consumate, la facturarea corespunzătoare consumului înregistrat și la utilizarea rațională a resurselor de apă.
Potrivit art. 3 alin. (4) din Legea nr. 100 din 22.12.2017 cu privire la actele normative, „(4) Actul normativ trebuie să se integreze organic în cadrul normativ în vigoare, scop în care: a) proiectul actului normativ trebuie corelat cu prevederile actelor normative de nivel superior sau de același nivel cu care se află în conexiune; b) proiectul actului normativ întocmit în temeiul unui act normativ de nivel superior nu poate depăși limitele competenței instituite prin actul de nivel superior și nici nu poate contraveni scopului, principiilor și dispozițiilor acestuia.”
În consecință, propunerea ANRE a fost formulată în vederea asigurării concordanței Regulamentului cu privire la prestarea și achitarea serviciilor comunale și necomunale, aprobat prin Hotărârea Guvernului nr. 281/2024, cu prevederile Legii nr. 303/2013.
Menținerea într-un act normativ subordonat legii a unor prevederi susceptibile să fie interpretate sau aplicate contrar caracterului obligatoriu al contorizării ar fi incompatibilă cu cerințele art. 3 alin. (4) din Legea nr. 100/2017 cu privire la actele normative.
În considerarea prevederilor legale expuse, ANRE își menține poziția comunicată anterior prin scrisoarea nr. 06-02/3202 din 15.05.2026, întrucât propunerea formulată urmărește asigurarea concordanței prevederilor actului normativ subordonat legii cu cerințele instituite expres prin Legea nr. 303/2013.
Totodată, potrivit art. 39 alin. (3) din Legea nr. 100/2017 cu privire la actele normative, în cazul atestării unor divergențe conceptuale, autorul proiectului organizează o dezbatere cu participarea autorităților și instituțiilor interesate în vederea identificării soluțiilor pentru remedierea acestora.
În cazul în care divergența asupra soluției normative propuse se menține, aceasta urmează a fi examinată potrivit mecanismului prevăzut de art. 39 alin. (3) din Legea nr. 100/2017, cu reflectarea corespunzătoare a pozițiilor autorităților implicate în materialele aferente proiectului.
ANRE își exprimă disponibilitatea de a participa, în limita competențelor sale, la definitivarea soluției normative, astfel încât aceasta să asigure concordanța cu prevederile Legii nr. 303/2013 și coerența cadrului normativ aplicabil.
	Acceptat parțial, cu reformularea și detalierea soluției propuse.

La punctul 140 subpunct 14) se expune în următoarea redacție:
„14) să asigure sigilarea, evidența verificării metrologice şi a sigiliilor aplicate echipamentelor de măsurare instalate în unitățile consumatorilor, în cazul în care lipseşte un contract direct cu furnizorul/prestatorul/operatorul de servicii;”

La punctul 140 subpct. 20), urmează a fi prezentat un mecanism clar prevăzut în procesul de consultări publice.

la proiectul
_________________________________________________________

